TomoTesten/trubar-sodna-praksa huggingface dataset:
U-I-265/95
Natisni
Opravilna št.:
U-I-265/95
Datum odločitve:
15. 5. 1996
ECLI:
ECLI:SI:USRS:1996:U.I.265.95
Akt:
Zakon o spremembah in dopolnitvah Zakona o Agenciji Republike Slovenije za plačilni promet, nadziranje in informiranje (Ur. list RS, št. 58/95)
Evidenčni stavek:
Geslo:
Začasna odredba.

Način izvršitve odločbe ustavnega sodišča.

Ustavni položaj Agencije za plačilni promet.

Ustavni položaj Agencije za revidiranje.

Načelo pravne države.

Načelo demokratičnosti.

Načelo delitve oblasti.

Načelo proste izbire zaposlitve.

Legalitetno načelo (4. odst. 153. čl. Ustave).

Računsko sodišče.

Načelo sorazmernosti.

Jezikovna in teleološka interpretacija zakona.

Banke, opravljanje plačilnega prometa za pravne osebe.

Pritrdilno ločeno mnenje ustavnega sodnika.

Odklonilno ločeno mnenje ustavnega sodnika.
Pravna podlaga:
Ustava, 2., 3., 150., 151., 49. čl.

Zakon o bankah in hranilnicah (ZBH), 2., 15. čl.

Zakon o deviznem poslovanju (ZDP), 22., 23. čl.

Zakon o upravi (ZUpr), 9. čl.

Zakon o organizaciji in delovnem področju ministrstev (ZODPM), 5. čl.

Zakon o lastninskem preoblikovanju podjetij (ZLPP), 20. čl.

Zakon o delavcih v državnih organih (ZDDO), 55., 56. čl.

Zakon o računskem sodišču (ZRacS), 5. čl.

Zakon o delovnih razmerjih (ZDR), 29., 30., 31., 32., 33., 34., 35., 36. i, 100. čl.

Zakon o Ustavnem sodišču (ZUstS), 21., 2. odst. 40. čl.
Opomba:
Obravnavana zadeva je bila s sklepom Ustavnega sodišča z dne 7/12- 1995 združena z zadevo U-I-271/95 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Delavci Agencija RS za plačilni promet, nadziranje in informiranje
Datum vloge:
27. 10. 1995
Vrsta odločitve:
sklep
Vrsta rešitve:
združitev zadeve z drugo vsebinsko istovetno zadevo
Dokument:
US17832
U-I-109/96
Natisni
Opravilna št.:
U-I-109/96
Datum odločitve:
25. 4. 1996
Objavljeno:
OdlUS V, 53
ECLI:
ECLI:SI:USRS:1996:U.I.109.96
Akt:
Stališča Sklada kmetijskih zemljišč in gozdov Republike Slovenije št. 13-446/9-2/mš z dne 25/9-1995 in št. 13-446/95-6/SH z dne 28/2-1996
Izrek:
Pobuda za začetek postopka za oceno ustavnosti in zakonitosti stališč Sklada kmetijskih zemljišč in gozdov Republike Slovenije se zavrže.
Evidenčni stavek:
Ustavno sodišče je zavrglo pobudo za začetek postopka za oceno ustavnosti in zakonitosti akta, za katerega je ugotovilo, da ni predpis ali splošni akt za izvrševanje javnih pooblastil. Kršitve postopkov v posamičnih upravnih zadevah lahko izpodbija prizadeta stranka s pravnimi sredstvi zoper posamičen akt.
Geslo:
Nepristojnost ustavnega sodišča za oceno akta, ki ni predpis ali splošni akt za izvrševanje javnih pooblastil.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Danilo Goriup, Žalec
Datum vloge:
17. 4. 1996
Vrsta odločitve:
sklep
Vrsta rešitve:
zavrženje
Dokument:
US17810
Dokument v PDF obliki:
U-I-109-96.pdf
112 KB
Prenesite datoteko
U-I-109/96
25.4.1996
S K L E P
Ustavno sodišče je v postopku za preizkus pobude Danila Goriupa iz Žalca na seji dne 25. aprila 1996
s k l e n i l o :
Pobuda za začetek postopka za oceno ustavnosti in zakonitosti stališč Sklada kmetijskih zemljišč in gozdov Republike Slovenije št. 13-446/9-2/mš z dne 25.9.1995 in št. 13-446/95-6/SH z dne 28.2.1996 se zavrže.
O b r a z l o ž i t e v
1. Pobudnik navaja, da so stališča, navedena v izreku tega sklepa, ki pojasnjujejo, koga bremenijo stroški v postopku denacionalizacije, v nasprotju z IX. poglavjem Zakona o splošnem upravnem postopku in da ovirajo uresničitev določb Zakona o denacionalizaciji. Predlaga razveljavitev izpodbijanih stališč.
2. Kršitve postopkov v posamičnih upravnih zadevah lahko izpodbija prizadeta stranka s pravnimi sredstvi zoper posamičen akt.
3. Pobudnik ne predlaga ocene ustavnosti in zakonitosti predpisa ali splošnega akta za izvrševanje javnih pooblastil, zato je bilo potrebno njegovo pobudo skladno z določbo 25. člena Zakona o Ustavnem sodišču zavreči.
4. Ustavno sodišče je ta sklep sprejelo v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.
P r e d s e d n i k
dr. Tone Jerovšek
U-I-305/95
Natisni
Opravilna št.:
U-I-305/95
Datum odločitve:
25. 4. 1996
Objavljeno:
OdlUS V, 54
ECLI:
ECLI:SI:USRS:1996:U.I.305.95
Akt:
Uredba o upravljanju z vojaškimi nepremičninami (Ur. list RS, št. 70/95)
Izrek:
Pobuda za oceno ustavnosti in zakonitosti Uredbe o upravljanju z vojaškimi nepremičninami se zavrne.
Evidenčni stavek:
Ustavno sodišče je kot očitno neutemeljeno zavrnilo pobudo za oceno ustavnosti in zakonitosti uredbe Vlade RS o upravljanju z vojaškimi nepremičninami, v kateri je pobudnik izrazil nestrinjanje z državno lastnino na vojaškem stanovanju, ker je ugotovilo, da te uredbe ne ureja vprašanj lastnine.
Geslo:
Določitev upravljalca z vojaškimi nepremičninami.
Vojaška stanovanja.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Blagoje Miković, Ljubljana
Datum vloge:
21. 12. 1995
Vrsta odločitve:
sklep
Vrsta rešitve:
zavrnitev
Dokument:
US17811
Dokument v PDF obliki:
U-I-305-95.pdf
113 KB
Prenesite datoteko
U-I-305/95
25. aprila 1996
S K L E P
Ustavno sodišče je v postopku preizkusa pobude Blagoja Mikovića iz Ljubljane na seji dne 25. aprila 1996
s k l e n i l o :
Pobuda za oceno ustavnosti in zakonitosti Uredbe o upravljanju z vojaškimi nepremičninami (Uradni list RS, št. 70/95) se zavrne.
O b r a z l o ž i t e v
1. Pobudnik izpodbija 1. člen Uredbe o upravljanju z vojaškimi nepremičninami (v nadaljevanju: Uredba), češ da mu krati pravico, da bi kot delničar sodeloval v upravljanju vojaškega stanovanjskega sklada. Po njegovem stališču so vse nepremičnine, kupljene iz sredstev financiranja vojaškega stanovanjskega sklada, "specifična delniška lastnina", on sam pa je eden od delničarjev, "ker sta moje stanovanje in garaža del te lastnine".
2. Pobuda je očitno neutemeljena.
Izpodbijana uredba velja izključno za tista vojaška stanovanja, ki so last Republike Slovenije. Ne ureja vprašanja lastnine, temveč določa le upravljalca dela državne lastnine. Tudi pobudniku ne more ne dajati ne jemati lastninskih upravičenj: če je pobudnik lastnik stanovanja, zanj izpodbijana uredba ne velja; če pa je stanovanje državno, pobudnik svojih lastninskih zahtev v zvezi z njim ne more uveljavljati z izpodbijanjem te uredbe.
Pobudo je bilo torej treba zavrniti.
3. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in člani mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.
P r e d s e d n i k
dr. Tone Jerovšek
U-I-55/96
Natisni
Opravilna št.:
U-I-55/96
Datum odločitve:
25. 4. 1996
Objavljeno:
OdlUS V, 56
ECLI:
ECLI:SI:USRS:1996:U.I.55.96
Akt:
Zakon o volitvah v Državni zbor RS (Ur. list RS, št. 44/92 in 60/95)
Izrek:
Pobuda za oceno ustavnosti Zakona o volitvah v Državni zbor se zavrže.
Evidenčni stavek:
Pobudo za oceno ustavnosti, v kateri je kot pobudnica navedena pravna oseba, ki pa tudi na izrecni poziv sodišča svojega obstoja ne dokumentira, Ustavno sodišče zavrže zaradi neizpolnjenosti procesnega pogoja iz 24. člena Zakona o Ustavnem sodišču.
Lista kandidatov za volitve v Državni zbor izven poteka volilnega postopka, v katerem je nastala, nima pravne sposobnosti.
Geslo:
Nepopolna vloga.
Obstoj pravne osebe kot pogoj za priznanje statusa vlagatelja pred Ustavnim sodiščem.
Volitve v Državni zbor.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Nacional-socialna zveza Slovenije, Velenje
Datum vloge:
11. 3. 1996
Vrsta odločitve:
sklep
Vrsta rešitve:
zavrženje
Dokument:
US17823
Dokument v PDF obliki:
U-I-55-96.pdf
113 KB
Prenesite datoteko
U-I-55/96
25. april 1996
S K L E P
Ustavno sodišče je v postopku za preizkus pobude Nacional-socialne zveze Slovenije, Velenje, na seji dne 25. aprila 1996
s k l e n i l o :
Pobuda za oceno ustavnosti Zakona o volitvah v Državni zbor RS (Uradni list RS, št. 44/92 in 60/95) se zavrže.
O b r a z l o ž i t e v
1. Matjaž Gerlanc je dal 11.3.1996 vlogo, Nacional-socialne zveze Slovenije, na kateri je podpisan kot vodja istoimenske liste.
2. Ustavno sodišče je vlagatelja pozvalo, naj pisno dokumentira obstoj pobudnice, to je Nacional-socialne zveze Slovenije. Tega pa ni storil, temveč je namesto tega brez pojasnila poslal fotokopijo obvestila Zavoda Republike Slovenije za statistiko z dne 3.3.1993, da je Nacional-socialna zveza Slovenije razvrščena po dejavnosti med politične organizacije. Ta dokument pa zlasti zaradi določb 33. člena Zakona o političnih strankah (Uradni list RS, št. 62/94) ni dokaz o obstoju pobudnice kot pravne osebe.
3. Tudi kolikor bi za pobudnika šteli listo kandidatov, na kar kaže vlagateljevo sklicevanje na vlogo vodje liste, bi vloga ne imela upravičenega pobudnika: izven poteka tistega volilnega postopka, v katerem je nastala, lista kandidatov nima pravne sposobnosti.
4. Iz navedenih razlogov izhaja, da niti Nacional-socialna zveza Slovenije niti istoimenska lista nima sposobnosti biti udeleženka v postopku pred Ustavnim sodiščem. Zato pobude ni bilo mogoče obravnavati, temveč jo je bilo treba zavreči.
5. Ustavno sodišče je ta sklep sprejelo na podlagi 25. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.
P r e d s e d n i k
dr. Tone Jerovšek
Up-61/96
Natisni
Opravilna št.:
Up-61/96
Datum odločitve:
23. 4. 1996
ECLI:
ECLI:SI:USRS:1996:Up.61.96
Akt:
Ustavna pritožba M.Š. zoper odločbo Upravne enote Metlika št. 59/A-362 z dne 29.1.1996
Izrek:
Postopek za preizkus ustavne pritožbe M.Š. zoper odločbo Upravne enote Metlika se ustavi.
Evidenčni stavek:
Ker je pritožnik ustavno pritožbo prekvalificiral v pobudo za oceno ustavnosti zakonske določbe, je bilo treba postopek ustavne pritožbe ustaviti.
Geslo:
Usavitev postopka zaradi umika ustavne pritožbe.

Pomanjkljiva vloga.

Določitev invalidnine.
Pravna podlaga:
Zakon o Ustavnem sodišču (ZUstS), 54., 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 3. 1996
Vrsta odločitve:
sklep
Vrsta rešitve:
ustavitev
Dokument:
US17833
Up-61/96
23. april 1996
S K L E P
Ustavno sodišče je v postopku za preizkus ustavne pritožbe M.Š. iz M. na seji senata dne 23. aprila 1996
s k l e n i l o :
Postopek za preizkus ustavne pritožbe M.Š. zoper odločbo Upravne enote Metlika št. 59/A-362 z dne 29.1.1996 se ustavi.
O b r a z l o ž i t e v
1. Pritožnik je dne 11. marca 1996 vložil ustavno pritožbo zoper odločbo o določitvi mesečnega zneska invalidnine. Navedel je, da mu je z zmanjšanjem invalidnine storjena velika krivica, saj posledice ran iz druge svetovne vojne čedalje bolj čuti.
2. Pritožnikova ustavna pritožba je bila pomanjkljiva in je bil zato po drugem odstavku 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvan, naj jo dopolni.
3. Z dopolnitvijo vloge z dne 27. marca 1996 je pritožnik vlogo preciziral tako, da predlaga oceno ustavnosti 123. člena Zakona o vojnih invalidih (Uradni list RS, št.63/95). S tem je ustavno pritožbo umaknil. Ustavno sodišče je zato ta postopek ustavilo. O ustavnosti izpodbijane zakonske določbe bo sodišče odločalo posebej.
4. Senat Ustavnega sodišča je sprejel ta sklep na podlagi 6. člena ZUstS v sestavi: predsednik senata dr. Lovro Šturm in člana dr. Tone Jerovšek in mag. Matevž Krivic.
Predsednik senata
dr. Lovro Šturm
Up-3/92
Natisni
Opravilna št.:
Up-3/92
Datum odločitve:
23. 4. 1996
ECLI:
ECLI:SI:USRS:1996:Up.3.92
Akt:
1. Ustavna pritožba P.Č. zoper sodbo Vrhovnega sodišča št. U 348/91 z dne 19.12.1991

2. Ustavni pritožbi J.B. in A.D. zoper sodbo Vrhovnega sodišča št. U 348/91 z dne 19.12.1991
Izrek:
1. Ustavna pritožba P.Č. zoper sodbo Vrhovnega sodišča se zavrže. 2. Postopek za preizkus ustavnih pritožb J.B. in A.D. zoper sodbo Vrhovnega sodišča se ustavi.
Evidenčni stavek:
1. Ker pritožnica, opozorjena na posledice, ustavne pritožbe ni v roku dopolnila, jo je ustavno sodišče zavrglo.
2. Ker sta pritožnika med postopkom umrla in glede na naravo upravne stvari postopka ni bilo več mogoče nadaljevati, je Ustavno sodišče postopek ustavilo.
Geslo:
Pomanjkljiva vloga.

Prenehanje (smrt) pritožnika, ustavitev postopka o ustavni pritožbi.
Pravna podlaga:
Zakon o Ustavnem sodišču (ZUstS), 4. al. 1. odst. 55., 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 3. 1992
Vrsta odločitve:
sklep
Vrsta rešitve:
zavrženje
Dokument:
US17834
Up-3/92
23.4.1996
S K L E P
Ustavno sodišče je v postopku za preizkus ustavne pritožbe J.B., A.D. in P.Č. iz L. na seji senata dne 23.4.1996
s k l e n i l o :
1. Ustavna pritožba P.Č. zoper sodbo Vrhovnega sodišča št. U 348/91 z dne 19.12.1991 se zavrže.
2. Postopek za preizkus ustavnih pritožb J.B. in A.D. zoper sodbo Vrhovnega sodišča št. U 348/91 z dne 19.12.1991 se ustavi.
O b r a z l o ž i t e v
1. Pritožniki so dne 6.3.1992 vložili ustavno pritožbo, dopolnjeno dne 25.3.1992, zoper sodbo Vrhovnega sodišča št. U 348/91 z dne 19.12.1991.
2. Z dopisom Ustavnega sodišča z dne 17.5.1995 je bila pritožnica P.Č. pozvana, da ustavno pritožbo v roku petnajst dni dopolni v skladu z zahtevami 53. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Opozorjena je bila na posledice, če vloge v roku ne dopolni. Pritožnica je pisanje Ustavnega sodišča v redu prejela, vendar v roku ustavne pritožbe ni dopolnila, zato jo je bilo treba zavreči.
3. Pritožnika J.B. in A.D. na poziv Ustavnega sodišča (dopisa z dne 2.2.1995 in 5.4.1995), naj dopolnita ustavno pritožbo, nista odgovorila, ker sta med postopkom umrla. Glede na naravo upravne stvari postopka ni bilo več mogoče nadaljevati, zato je Ustavno sodišče postopek ustavilo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena in 6. člena ZUstS v sestavi: predsednik dr. Lovro Šturm in člana dr. Tone Jerovšek in mag. Matevž Krivic.
Predsednik senata
dr. Lovro Šturm
Up-121/95
Natisni
Opravilna št.:
Up-121/95
Datum odločitve:
23. 4. 1996
ECLI:
ECLI:SI:USRS:1996:Up.121.95
Akt:
Ustavna pritožba E.U. zoper odločbe Mestne zaplembne komisije v Ljubljani št. Zpl 1155/45 z dne 11.9.1945, št. Zpl 1156/45 z dne 11.9.1945 in št. Zpl 1157/45 z dne 11.9.1945
Izrek:
Ustavna pritožba E.U. zoper odločbe Mestne zaplembne komisije v Ljubljani se zavrže.
Evidenčni stavek:
Ker je bil izpodbijani akt izdan pred uveljavitvijo Ustave, se ustavna pritožba kot nedovoljena zavrže.
Geslo:
Rok za vložitev ustavne pritožbe (82. člen ZUstS).

Zaplemba premoženja.
Pravna podlaga:
Zakon o Ustavnem sodišču (ZUstS), 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 8. 1995
Vrsta odločitve:
sklep
Vrsta rešitve:
zavrženje
Dokument:
US17837
Up-121/95
23. april 1996
S K L E P
Ustavno sodišče je v postopku za preizkus ustavne pritožbe E.U. iz C. na seji senata dne 23. aprila 1996
s k l e n i l o:
Ustavna pritožba E.U. zoper odločbe Mestne zaplembne komisije v Ljubljani št. Zpl 1155/45 z dne 11.9.1945, št. Zpl 1156/45 z dne 11.9.1945 in št. Zpl 1157/45 z dne 11.9.1945 se zavrže.
O b r a z l o ž i t e v
1. Pritožnica je 30.8.1995 vložila ustavno pritožbo zoper v izreku tega sklepa navedene odločbe, s katerimi je bilo zaplenjeno premoženje njenim pravnim prednikom. Pritožnica je predlagala, da Ustavno sodišče začne postopek za oceno ustavnosti izpodbijanih odločb in izreče odločbe za nične in protiustavne.
2. Pritožnica izpodbija odločbe Mestne zaplembne komisije. Te odločbe so posamični pravni akti in ne predpisi. Zato je Ustavno sodišče pritožničino pobudo obravnavalo kot ustavno pritožbo, kajti le v postopku z ustavno pritožbo je mogoče izpodbijati posamične pravne akte pred Ustavnim sodiščem. Po določbi 82. člena Zakona o Ustavnem sodišču (Uradni list RS, št. 15/94 - v nadaljnjem besedilu: ZUstS) so dovoljene ustavne pritožbe zoper posamične akte, izdane po uveljavitvi Ustave Republike Slovenije. Ker so bili vsi akti, ki jih izpodbija pritožnica, izdani pred 23.12.1991, ko je pričela veljati Ustava, ustavna pritožba zoper njih ni dovoljena. Zato jo je bilo treba zavreči.
3. Senat Ustavnega sodišča je ta sklep sprejel na podlagi 82. člena ZUstS v sestavi: predsednik senata dr. Lovro Šturm in sodnika dr. Tone Jerovšek in mag. Matevž Krivic.
Predsednik senata
dr. Lovro Šturm
Up-143/95
Natisni
Opravilna št.:
Up-143/95
Datum odločitve:
23. 4. 1996
ECLI:
ECLI:SI:USRS:1996:Up.143.95
Akt:
Ustavna pritožba zoper sklep Višjega sodišča v Kopru, št. Cp 319/95 z dne 21.9.1995, Okrajnega sodišča v Kopru, št. Dn 1084/94 z dne 27.2.1995
Izrek:
Ustavna pritožba zoper sklep Višjega sodišča v Kopru in Okrajnega sodišča v Kopru se ne sprejme.
Evidenčni stavek:
Do sprejema zakona iz 68. člena Ustave tujci ne morejo pridobiti lastninske pravice na nepremičninah v Sloveniji, tudi ne s sodno poravnavo.
Geslo:
Pravica do zasebne lastnine.

Lastninska pravica tujcev (68. čl. Ustave).
Pravna podlaga:
Ustava, 68. čl.

Ustavni zakon za izvedbo Ustave Republike Slovenije (UZIU), 9. čl. Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 10. 1995
Vrsta odločitve:
sklep
Vrsta rešitve:
nesprejem ustavne pritožbe
Dokument:
US17841
Up-143/95
23. april 1996
S K L E P
Ustavno sodišče je v postopku za preizkus ustavne pritožbe A.L.P. iz M. v I., ki jo zastopa H.Đ., odvetnik v K. na seji dne 23.4.1996
s k l e n i l o :
Ustavna pritožba zoper sklep Višjega sodišča v Kopru, št. Cp 319/95 z dne 21.9.1995, Okrajnega sodišča v Kopru, št. Dn 1084/94 z dne 27.2.1995 se ne sprejme.
O b r a z l o ž i t e v
1. Z izpodbijanima sklepoma sta sodišči ustavni pritožnici kot tuji državljanki zavrnili vknjiženje lastninske pravice pri vl. št. 4 k.o. Š., ki ga je predlagala na podlagi sodne poravnave.
Sodišči sta obrazložili, da tuji državljani ne morejo s sodno poravnavo pridobiti lastninske pravice, dokler ni zakona iz 68. člena Ustave.
2. Pritožnica trdi, da obe sodni odločbi kršita njeno pravico do lastnine (33. člen Ustave), ker da vanjo nedopustno posegata in pritožnico s tem kot tujo državljanko diskriminirata, to pa da je v neskladju z Ustavo in z mednarodnimi pogodbami, ki jih je Slovenija sprejela.
3. V obravnavani zadevi očitno ne gre za kršitev pravice do zasebne lastnine. Izpodbijani sodni odločbi sta v skladu z izrecno določbo 68. člena Ustave, ki pomeni primer z Ustavo določene omejitve človekove pravice do zasebne lastnine, in z določbo 9. člena Ustavnega zakona za izvedbo Ustave Republike Slovenije (Uradni list RS, št. 33/91 - I), po kateri do sprejema zakona iz 68. člena Ustave tujci ne morejo pridobiti lastninske pravice do nepremičnin.
Zato ustavne pritožbe ni bilo mogoče sprejeti.
4. Ustavno sodišče je sprejelo ta sklep na podlagi prve alinee drugega odstavka 55. člena Zakona o Ustavnem sodišču v senatu v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-2/96
Natisni
Opravilna št.:
Up-2/96
Datum odločitve:
23. 4. 1996
ECLI:
ECLI:SI:USRS:1996:Up.2.96
Akt:
Ustavna pritožba J.J. zoper sklep Višjega sodišča v Celju št. Cp 54/95 z dne 29.3.1995 in zoper sklep Temeljnega sodišča v Celju, Enote v Celju št. N 80/93 z dne 30.9.1994
Izrek:
Ustavna pritožba J.J. zoper sklep Višjega sodišča v Celju in zoper sklep Temeljnega sodišča v Celju, Enote v Celju se zavrže.
Evidenčni stavek:
Ni dolžnost Višjega sodišča, da bi v pritožbeni odločbi stranki poučilo o možnosti in roku za ustavno pritožbo.
Ustavna pritožba, ki je prepozna ali za katero pravočasnost ni izkazana kljub zahtevi Ustavnega sodišča, se zavrže.
Geslo:
Navedba ustavne pritožbe v pravnem pouku rednega sodišča.

Rok za vložitev ustavne pritožbe.

Nepopolna vloga.

Denacionalizacija - razdružitev nepremičnin.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 1. 1996
Vrsta odločitve:
sklep
Vrsta rešitve:
zavrženje
Dokument:
US17843
Up-2/96
23. april 1996
S K L E P
Ustavno sodišče je v postopku za preizkus ustavne pritožbe J.J. iz C. na seji senata dne 23.4.1996
s k l e n i l o :
Ustavna pritožba J.J. zoper sklep Višjega sodišča v Celju št. Cp 54/95 z dne 29.3.1995 in zoper sklep Temeljnega sodišča v Celju, Enote v Celju št. N 80/93 z dne 30.9.1994 se zavrže.
O b r a z l o ž i t e v
1. Ustavni pritožnik je dne 10.1.1996 poslal nepopolno vlogo in Ustavno sodišče ga je pozvalo, naj jo dopolni, med drugim tudi tako, da izkaže njeno pravočasnost.
2. Pritožnik ni izkazal pravočasnosti, pač pa v vlogi z dne 29.1.1996 zatrdil, da so mu bile kršene človekove pravice in svoboščine s tem, da mu je bil izpodbijani sklep vročen brez pravnega pouka o 60 dnevnem roku za ustavno pritožbo.
3. Ta navedba pritožnika pokaže, da je bil rok za vložitev ustavne pritožbe zamujen. Njegov očitek pritožbenemu sodišču, ker ga na možnost ustavne pritožbe ni opozorilo, je odveč: ni predpisa, ki bi rednemu sodišču nalagal pravni pouk o ustavni pritožbi.
4. Vsekakor pa pritožnik pravočasnosti svoje ustavne pritožbe ni izkazal, čeprav je bil k temu pozvan in opozorjen na posledice, če bi tega ne storil.
5. Ustavno pritožbo je bilo torej treba kot prepozno zavreči.
6. Ustavno sodišče je sprejelo ta sklep na podlagi prve alinee prvega odstavka 55. člena Zakona o Ustavnem sodišču (Uradni list RS, št. 15/94) v senatu v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-14/96
Natisni
Opravilna št.:
Up-14/96
Datum odločitve:
23. 4. 1996
ECLI:
ECLI:SI:USRS:1996:Up.14.96
Akt:
Ustavna pritožba M.G. zoper sklep Okrožnega sodišča v Celju opr. št. Sn 29/96 z dne 5/1-1996
Izrek:
Ustavna pritožba M.G. zoper sklep Okrožnega sodišča v Celju se zavrže.
Evidenčni stavek:
Ustavna pritožba zoper sklep sodišča, zoper katerega ni zasebne pritožbe, se zavrže, ker zoper njega torej niso izčrpana vsa pravna sredstva.
Geslo:
Predhodno izčrpanje pravnih sredstev kot procesni pogoj za vložitev ustavne pritožbe.

Razveza, preživnina.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 1. 1996
Vrsta odločitve:
sklep
Vrsta rešitve:
zavrženje
Dokument:
US17844
Up-14/96
23. april 1996
S K L E P
Ustavno sodišče je v postopku za preizkus ustavne pritožbe M.G. iz V. na seji dne 23.4.1996
s k l e n i l o :
Ustavna pritožba M.G. zoper sklep Okrožnega sodišča v Celju opr. št. Sn 29/96 z dne 5/1-1996 se zavrže.
O b r a z l o ž i t e v
Ustavna pritožba izpodbija sklep, zoper katerega po petem odstavku 74. člena Zakona o pravdnem postopku (Uradni list SFRJ, št. 36/80, 69/82, 58/84, 74/87, 57/89, 20/90, 27/90, Uradni list RS 55/92, 19/94) ni posebne pritožbe. To pa pomeni, da bo pritožnik ta sklep lahko izpodbijal v okviru pravnega sredstva zoper odločbo prvostopnega sodišča o glavni stvari.
Pravna sredstva zoper izpodbijani sklep torej niso izčrpana, kot to za vložitev ustavne pritožbe zahteva prvi odstavek 51. člena Zakona o Ustavnem sodišču (Uradni list RS, št. 15/94).
Ustavno sodišče je sprejelo ta sklep na podlagi druge alinee prvega odstavka 55. člena Zakona o Ustavnem sodišču v senatu v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj